9. การจัดการ

โครงสร้างการจัดการ ขอบเขตและอำนาจหน้าที่ของคณะกรรมการ

คณะกรรมการบริษัทฯ มีหน้าที่จัดการงานและวางนโยบายต่างๆ ของบริษัทฯ
เพื่อมอบหมายให้พนักงานดำเนินงานและจัดการต่างๆ ให้เป็นไปตามกฎหมาย ข้อบังคับบริษัท
และมติที่ประชุมผู้ถือหุ้น รวมถึงให้ตรงตามเป้าหมายและวัตถุประสงค์ของบริษัท
เว้นแต่เรื่องที่กำหนดโดยคณะกรรมการกำกับหลักทรัพย์หรือตลาดหลักทรัพย์แห่งประเทศไทยว่า
คณะกรรมการต้องเสนอต่อที่ประชุมเพื่อขอความเห็นชอบและอนุมัติของที่ประชุมผู้ถือหุ้นก่อนดำเนินการ
ตามกฎหมายและข้อบังคับของบริษัท

รายชื่อและตำแหน่งคณะกรรมการ

1. นางกัลยาณี กยาวัฒนกิจ ประธานกรรมการ

2. นายสมนึก กยาวัฒนกิจ กรรมการผู้อำนวยการ

3. นายปรีชา พรประภา กรรมการ

4. นายทรงสิน คุณัติถานนท์ กรรมการ

5. นายสงวน เอื้อสุดกิจ ประธานกรรมการตรวจสอบ

6. นายชัย นวพันธ์ กรรมการ

7. นายสมพจน์ กยาวัฒนกิจ กรรมการ

8. นายกมล นครชัย กรรมการตรวจสอบ , กรรมการอิสระ

9. นายสมาน โอภาสวงศ์ กรรมการ

10. นางพริ้งเพรา โตกะคุณะ กรรมการ

11. นายสมศักดิ์ อนรรฆเสลา กรรมการตรวจสอบ , กรรมการอิสระ

กรรมการผู้มีอำนาจลงลายมือชื่อผูกพันตามเงื่อนไขในหนังสือรับรองบริษัทได้คือ
กรรมการสองคนลงลายมือชื่อร่วมกันและประทับตราสำคัญของบริษัท

รายชื่อผู้บริหารของบริษัท

1.  นายเกรียงไกร ฤทธิ์ทองพิทักษ์

2.  นางสมฤดี เอื้อสุดกิจ

3.  นางสาวรัตนา อมรแสนสุข

4.  นายเสนีย์ โชตินุชิตตระกูล

การสรรหากรรมการและผู้บริหาร

การแต่งตั้งคณะกรรมการบริษัท จะถูกแต่งตั้งขึ้นโดยที่ประชุมใหญ่ของผู้ถือหุ้น ตาม พ.ร.บ.มหาชน
การพ้นวาระจากตำแหน่งกรรมการจะสลับหมุนเวียนทุกปี และจัดให้มีคณะกรรมการตรวจสอบ
กรรมการอิสระ ที่มีคุณสมบัติเหมาะสม เพื่อนำเสนอที่ประชุมผู้ถือหุ้นพิจารณาและอนุมัติแต่งตั้ง
ตามกฎและระเบียบข้อบังคับของตลาดหลักทรัพย์แห่งประเทศไทย
โดยใช้วิธีแต่งตั้งแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
ซึ่งบริษัทฯ จะได้มีการกำหนดสัดส่วนกรรมการที่เป็นตัวแทนของผู้ถือหุ้นแต่ละกลุ่ม
สืบเนื่องจากการถือหุ้นเป็นการกระจายการถือหุ้นในตลาดหลักทรัพย์มากกว่าการถือโดยกลุ่มใดกลุ่มหนึ่ง

อำนาจหน้าที่ของกรรมการตรวจสอบ

คณะกรรมการการตรวจสอบ ประกอบด้วยกรรมการของบริษัท 3 ท่าน เป็นผู้มีความเป็นอิสระ
ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งในด้านการเงินและบริหารงานของบริษัท และเป็นอิสระจากกลุ่มผู้ถือหุ้นรายใหญ่
มีคุณสมบัติและไม่มีลักษณะต้องห้ามตามกฎของตลาดหลักทรัพย์แห่งประเทศไทย
โดยมีหน้าที่และความรับผิดชอบดังต่อไปนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้ปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานคณะกรรมการตรวจสอบ

อำนาจหน้าที่ของกรรมการอิสระ

กรรมการอิสระของบริษัท ประกอบด้วยกรรมการของบริษัท 2 ท่าน
ซึ่งเป็นอิสระจากกลุ่มผู้ถือหุ้นรายใหญ่ มีคุณสมบัติไม่ต้องห้าม คือ
มิได้เป็นลูกจ้างหรือพนักงานของบริษัท และถือหุ้นไม่เกินร้อยละ 0.50 ของทุนชำระแล้ว
มีหน้าที่ดูแลผลประโยชน์ของผู้ถือหุ้นทุกราย
และดูแลไม่ให้เกิดความขัดแย้งทางผลประโยชน์ระหว่างผู้ถือหุ้นกับบริษัท

ค่าตอบแทนผู้บริหาร

ในปีที่ผ่านมา ค่าตอบแทนรวมของกรรมการ จำนวน 18,000 บาท เป็นค่าตอบแทนในรูปเบี้ยประชุม

ในปีที่ผ่านมา ค่าตอบแทนรวมของกรรมการบริหารและผู้บริหาร จำนวน 1,844,982 บาท
เป็นค่าตอบแทนในรูปเงินเดือนและโบนัส

การกำกับดูแลกิจการ

คณะกรรมการของบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์มาโดยตลอด

การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหาร
โดยกำหนดมิให้นำข้อมูลภายในของบริษัทไปใช้เพื่อประโยชน์ส่วนตน
รวมถึงการซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อสาธารณชน
อย่างเด็ดขาด

บุคลากร

ปัจจุบัน
ปัจจัยที่เป็นแรงขับดันสำคัญที่จะผลักดันและสนับสนุนให้การดำเนินธุรกิจมีประสิทธิภาพและประสิทธิผล
คือ บุคลากร บริษัทให้ความสำคัญสำหรับนโยบายพัฒนาพนักงานให้มีประสิทธิภาพ
โดยบริษัทมุ่งเน้นการพัฒนาหรือนำเทคโนโลยีใหม่ ๆ เข้ามาช่วย
จะมีการจัดฝึกอบรมสำหรับเทคโนโลยีใหม่ ๆ ที่จะนำมาใช้ให้เกิดความชำนาญ และความคล่องแคล่ว
มีการศึกษาและพัฒนาอย่างต่อเนื่องเพื่อให้เกิดประโยชน์และความสะดวกในการทำงานให้มากที่สุด
สนับสนุนให้มีการจัดสวัสดิการที่ดีที่เหมาะสม ปัจจุบันบริษัทมีบุคลากรจำนวน 120 คน

ค่าตอบแทนในปีที่ผ่านมาจำนวน 12,376,136.38 บาท เป็นค่าตอบแทนเงินเดือน โบนัส